Līvbērze
Šis raksts ir par par apdzīvotu vietu. Par dzelzceļa staciju skatīt rakstu Līvbērze (stacija). Līvbērze ir ciems Jelgavas novada Līvbērzes pagastā, pagasta centrs. Izvietojies Bērzes kreisajā krastā pie autoceļa P98 un Jelgavas—Tukuma dzelzceļa 15 km no novada domes Jelgavā un 62 km no Rīgas. Apdzīvotā vieta izveidojusies pēckara gados pie bijušās Līvbērzes pagasta valdes 3 km uz dienvidiem no bijušās Līvbērzes muižas (Lieven-Bersen) kā padomju saimniecības «Jelgava» un ciema padomes centrālais ciemats. Līvbērzē atrodas pagasta pārvalde, pamatskola, kultūras nams, ģimenes ārsta prakse, bibliotēka, pasta nodaļa, vairāki veikali un katoļu baznīca.